ทานยาคุม minny 21 เม็ดเข้าแผงที่สามมาอาทิตย์กว่าๆแล้วค่ะ สามารถมีเพศสัมพันธ์แบบหลั่งในได้ไหมคะ ?
สวัสดีค่ะ หากได้ทานยาคุมกำเนิดมาต่อเนื่องเป็นแผงที่ 3 แล้ว และที่ผ่านมาได้ทานยาคุมอย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหรือท้องเสียหลังทานยา ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะ ดังนั้น สามารถที่จะมีเพศสัมพันธ์โดยการหลั่งในได้ โดยจะมีโอกาสตั้งครรภ์น้อยกว่า 1% แต่หากต้องการที่จะเพิ่มประสิทธิภาพในการป้องกันการตั้งครรภ์ ก็อาจใช้ถุงยางอนามัยร่วมไปด้วยค่ะ